**Inglise keel**

**5. klass**

**3 ainetundi nädalas**

**Kuulamisel õpilane**

1. Mõistab lihtsaid vestlusi ning lühikeste jutustuste, teadete ja sõnumite sisu, kui need on talle tuttaval teemal, seotud igapäevaste tegevustega ning esitatud aeglaselt ja selgelt.
2. Vajab kordamist ja selget hääldust.

**Lugemisel õpilane**

1. Loeb üldkasutatava sõnavaraga lühikesi tavatekste (nt isiklikud kirjad, kuulutused, uudised, juhised, kasutusjuhendid);
2. leiab tekstis sisalduvat infot ja saab aru teksti mõttest.
3. Lugemise tempo on aeglane.
4. Tekstist arusaamiseks oskab kasutada koolisõnastikku.

**Rääkimisel õpilane**

1. Oskab lühidalt kirjeldada lähiümbrust, igapäevaseid toiminguid ja inimesi.
2. Kasutab põhisõnavara ja käibefraase, lihtsamaid grammatilisi konstruktsioone ning lausemalle.
3. Suudab alustada ja lõpetada lühivestlust, kuid ei suuda seda juhtida.
4. Kõne on takerduv, esineb hääldusvigu.

**Kirjutamisel õpilane**

1. Koostab õpitud sõnavara piires lähiümbruse ja inimeste kirjeldusi.
2. Kirjutab lihtsaid teateid igapäevaeluga seotud tegevustest (nt postkaart, kutse); koostab lühisõnumeid.
3. Oskab kasutada sidesõnu *ja*, *ning* jt.
4. Oskab näidise järgi koostada lühikesi tekste, abivahendina kasutab õpiku- või koolisõnastikku.

**Grammatika korrektsus**

Kasutab küll õigesti mõningaid lihtsaid tarindeid, kuid teeb sageli vigu grammatika põhivaras (nt ajab segi ajavormid või eksib aluse ja öeldise ühildumisel); siiski on enamasti selge, mida ta väljendada tahab.

Õppesisu:  
Kõnearendus-, lugemis-, kuulamis- ja kirjutamisteemad:

* 1. Loomad, loomade kehaosad ja nende kirjeldamine, harjumused, esitlus looma kohta, rahvusloomad.
  2. Aastaajad, kuud, ilm, tegevused, riideesemed, meeldib/ei meeldi, riiete ostmine, postkaardi kirjutamine, luuletus aastaaja kohta.
  3. Toidud ja joogid, toidukorrad, nõud ja pakendid, toidu tellimine, festivalid.
  4. Müütilised olendid, filmižanrid, filme kirjeldavad omadussõnad, koha kirjeldamine, muusikariistad, nõustumine/keeldumine, minevikust rääkimine, aastaarvud, kuulsad inimesed.
  5. Ametid ja iseloomuomadused, igapäevategevused, meeldib/ei meeldi, vaba aja tegevused, tööintervjuu.

**Keeleteadmised:**

1. Nimisõna - ainsuslikud ja mitmuslikud sõnad, erandlik mitmus, loendatavad ja loendamatud nimisõnad.
2. Artikkel - enamkasutatavad väljendid artiklitega ja ilma.
3. Omadussõna - omadussõnade võrdlemine (*more...than, the most..*.).
4. Määrsõna: sagedusmäärsõnad always, never, sometimes, often, usually; järjestavad määrsõnad: next, then, before, after.
5. Arvsõnad ja mõõtühikud - lihtmurrud (pool ja veerand), kellaaeg, aasta, pikkus.
6. Asesõna - isikulised asesõnad, näitavad asesõnad, küsivad asesõnad.
7. Tegusõna - modaaltegusõna (*must = have to), have/has got, can/can’t*; enamkasutatavad reeglipärased ja ebareeglipärased tegusõnad.
8. Tegusõna vormistik - üldajad (Present Simple, Present Continuous, Past Simple).
9. Sidesõna - *because, or*.
10. Lauseõpetus - sõnajärg lauses, lühivastused, siduvad laused.
11. Sõnatuletus - määrsõna tuletusliide – *ly*.
12. Õigekiri - omadussõna võrdlusastmed, verbi vormid, ülakoma.

**Õppematerjalid**

Spark 2 Student’s Book. V.Evans, J. Dooley, Express Publishing 2010.

Spark 2 Workbook. V.Evans, J. Dooley, Express Publishing 2010.

Spark 2 Class CDs. V. Evans, J. Dooley, Express Publishing 2010.

Spark 2 Grammar Book. V. Evans, J. Dooley, Express Publishing 2010.

Hindamine

II kooliastmes hinnatakse kõiki osaoskusi kas eraldi või lõimitult. Igal õppeveerandil saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta.